stanford-oval/wikipedia huggingface dataset:
Neuvostoliiton koripallomaajoukkue
Menestyneitä pelaajia > Eniten olympiamitaleja

| Pelaajan nimi | Kultaa (vuodet) | Hopeaa (vuodet) | Pronssia (vuodet) | Mitaleja yhteensä |
| --- | --- | --- | --- | --- |
| Gennadi Volnov | 1972 | 1960, 1964 | 1968 | 4 |
| Sergei Belov | 1972 | - | 1968, 1976, 1980 | 4 |
| Rimas Kurtinaitis | 1988 | - | 1992, 1996 * | 3 |
| Arvydas Sabonis | 1988 | - | 1992, 1996 * | 3 |
| Šarūnas Marčiulionis | 1988 | - | 1992, 1996 * | 3 |
| Maigonis Valdmanis | - | 1952, 1956, 1960 | - | 3 |
| Valdis Muižnieks | - | 1956, 1960, 1964 | - | 3 |
* = 1990-luvun mitalit saavutettu Liettuan maajoukkueessa
Päävalmentajat

Stepan Spandarjan (1947–1953, 1956–1960)
Konstantin Travin (1953–1955)
Aleksandr Gomelski (1961–1970, 1977–1983, 1987–1988)
Vladimir Kondrašin (1971–1976)
Vladimir Obuhov (1985–1986)
Vladas Garastas (1989–1991)
Juri Selihov (1992 – Yhdistynyt joukkue)
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Nyqvist

Nyqvist, Nykvist tai Nyquist on seuraavien henkilöiden sukunimi, jotka ovat suomalaisia ellei toisin mainita:
Ann-Christin Nykvist (s. 1948), ruotsalainen poliitikko
Arto Nyqvist (s. 1958), moottoripyöräilijä
Aulis Nyqvist (s. 1941), valokuvaaja ja taidemaalari
Edvard Nyqvist (1882–1948), Helsingin miliisipäällikkö sisällissodan aikana
Gustav Nyquist (s. 1989), jääkiekkoilija
Hans Nyqvist (s. 1939), muotoilija
Harry Nyquist (1889–1976), ruotsalais-yhdysvaltalainen sähköinsinööri ja fyysikko, jonka mukaan on nimetty Nyquistin teoreema
Inga-Lill Nyqvist (myöh. Härkälä, 1931–2022), juoksija
Ingmar Nykvist (1917–1984), suomenruotsalainen toimittaja ja kirjailija
Jan Nyquist (s. 1962), näyttelijä
Julius Nyqvist (s. 1992), jääkiekkoilija
Kalevi Nyqvist (s. 1936), säveltäjä, sanoittaja, sovittaja ja soittaja
Katri Nyquist (s. 1966), näyttelijä ja ohjaaja
Malin Nyqvist (s. 1998), ohjaaja, käsikirjoittaja, DJ ja taiteilija
Marita Nyqvist (s. 1985), endurokuljettaja
Michael Nyqvist (1960–2017), ruotsalainen näyttelijä
Nella Nyqvist (s. 2006), sulkapalloilija
Sanna Nyqvist (s. 1977), kirjallisuudentutkija, tietokirjailija, kirjallisuuskriitikko ja dosentti
Sven Nykvist (1922–2006), ruotsalainen elokuvaaja
Veikko Nyqvist (1916–1968), kiekonheittäjä.
Muuta

Nyquistin teoreema
Pysäyttäkää Nyqvist, vakoilukomediasarja vuodelta 2022.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nylander

Nylander on seuraavien henkilöiden sukunimi:
Abraham Nylander (1835–1894), suomalainen kirjailija
Alexander Nylander (s. 1998), ruotsalainen jääkiekkoilija
Anders Edvin Nylander (1831–1890), suomalainen luonnontieteilijä ja lääkäri
Anders Verner Nylander (1875–1933), suomalainen kirjapainonjohtaja, aktivistijohtaja ja Suomen Pankin setelipainon johtaja
Beatrice Nylander (1906–1950), suomalainen kirjailija
Birger Nylander (1894–1960), suomalainen jääkärikapteeni
Bruno Nylander (1874–1936), suomenruotsalainen runoilija
Charles Wilhelm Nylander (1858–1903), suomalainen juristi, asianajaja, liikemies ja Kokkolan pormestari, Simon Wilhelm Nylanderin poika
Fredrik Nylander (1820–1880), suomalainen lääkäri, valtiopäivämies ja professorin arvonimen saanut kasvitieteilijä
Guido Nylander (1896–1982), suomalainen jääkärikapteeni
Halfdan Nylander (1913–1997), suomenruotsalainen kirjailija
Hannes Nylander (1873–1940), suomalainen maatalousneuvos, kansanedustaja (Nuorsuomalainen Puolue)
Helmi Nylander (1875–1967), suomalainen järjestöjohtaja ja päätoimittaja
Johan Nylander (1698–1761), Porvoon piispa 1745–1761
Johan Mattsinpoika Nylander (1742–1810), Nybyn lasitehtaan perustaja
John William Nylander (1869–1949), suomenruotsalainen kirjailija ja aktivisti
Kari Nylander (s. 1971), suomalainen basisti
Kerstin Nylander (1899–1976), suomalainen näyttelijä
Knut Nylander (k. 1886), suomalainen arkkitehti, useiden rautatieasemien suunnittelija
Leena Nylander (s. 1944), taidegraafikko ja videotaiteilija
Lennart Nylander (1886–1967), suomalainen kunnansihteeri ja kirjailija
Michael Nylander (s. 1972), ruotsalainen jääkiekkoilija
Mikaela Nylander (s. 1970), suomalainen kansanedustaja (RKP)
Niilo Nylander (1864–1934), suomalainen Kemissä vaikuttanut kauppias ja laivanvarustaja
Olli Nylander (1898–1956), suomalainen juristi, Kemin ensimmäinen kaupunginjohtaja, Niilo Nylanderin poika
Oskar Nylander (1827–1849), suomalainen taidemaalari
P. E. A. Nylander (1897–1955), suomalainen kirurgi ja professori
Peter Nylander (s. 1976), ruotsalainen jääkiekkoilija
Simon Wilhelm Nylander (1827–1889), suomalainen tuomari, Raahen ja Oulun pormestari ja valtiopäivämies
Sven Nylander (s. 1962), ruotsalainen aitajuoksija
Tia Fredrika Nylander, Nununu (s. 1987), suomalainen laulaja ja lauluntekijä
William Nylander (1822–1899), suomalainen kasvitieteilijä ja professori
William Nylander Altelius (s. 1996), ruotsalais-kanadalainen jääkiekkoilija
Muita merkityksiä

Nylander (suku)
Nylanderin reagenssi, osoittaa virtsassa esiintyvän glukoosin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nylander”, voi hakea sivunnimihaulla, laajalla sivunnimihaulla tai tekstihaulla.
No Reservations (Blackfootin albumi)

| No Reservations Blackfoot |
| --- | --- | --- |

Studioalbumin tiedot
 Äänitetty : Talvi-kevät 1975
 Julkaistu: 1975
 Tuottaja(t): Jimmy Johnson, David Hood
 Tyylilaji: Southern rock
 Levy-yhtiö: Island Records, Walhalla Records
Blackfootin muut julkaisut
|   | No Reservations 1975 | Flying High 1976 |
No Reservations on Blackfootin ensimmäinen studioalbumi. Se ei saanut juurikaan kaupallista menestystä.
Kappaleet

Kaikki kappaleet kirjoittanut Jakson Spires, ellei toisin mainittu.
Railroad Man – 2.22 (säv. Shorty Medlocke)
Indian World – 2.52
Stars – 4.08
Not Another Maker – 5.08
Born to Rock and Roll – 3.37
Take a Train – 4.23
Big Wheels – 5.05
I Stand Alone – 7.47
Railroad Man (Reprise) – 1.10 (säv. Shorty Medlocke)
Kappaleet > CD:n bonuskappaleet

Hunting for Yourself (bonuskappale CD-julkaisussa)
Bummed Out (bonuskappale CD-julkaisussa)
CD-versiossa olevat bonuskappaleet eivät ole yhtyeen esittämiä vaan toisen, arkansasilaisen Blackfoot-nimisen yhtyeen vuonna 1970 tekemiä levytyksiä.
Kokoonpano

Rick Medlocke – kitara, laulu, mandoliini, dobro
Charlie Hargrett – kitara
Greg T. Walker – basso, laulu, kosketinsoittimet
Jakson Spires – rummut, laulu
Nälkävuosi

| Nälkävuosi |
| --- | --- |

Kirjailija:  Aki Ollikainen
Kansitaiteilija:  Elina Warsta
Kieli:  suomi
Genre:  fiktio, kaunokirjallisuus
Kustantaja:  Siltala
Julkaistu:  2012
Sivumäärä:  160
ISBN:  9789522340894
Löydä lisää kirjojaKirjallisuuden teemasivulta
Nälkävuosi on suomalaiskirjailija Aki Ollikaisen vuonna 2012 julkaisema kirja. Kirjassa on 160 sivua. Nälkävuosi voitti Helsingin Sanomien kirjallisuuspalkinnon vuonna 2012 ja toi Ollikaiselle Kiitos kirjasta -mitalin vuonna 2013. Se oli myös ehdolla Finlandia-palkinnolle 2012. Kirja on käännetty 13 kielelle, muun muassa ruotsiksi, espanjaksi, viroksi ja englanniksi.
Nii Lamptey

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nii Odartey Lamptey
Syntymäaika: 10. joulukuuta 1974
Syntymäpaikka: Tema, Ghana
Pelipaikka: hyökkäävä keskikenttäpelaaja
Pituus: 170 cm
Seura
Seura:  Sekondi Wise Fighters (apuvalmentaja)
Junioriseurat
:  Young Corners
Seurat
| Vuodet | Seura | O | (M) |
| 1990–1993 |  Anderlecht | 30 | (9) |
| 1993–1994 |  PSV | 22 | (10) |
| 1994–1995 |  Aston Villa | 10 | (0) |
| 1995–1996 |  Coventry City | 6 | (0) |
| 1996–1997 |  Venezia | 5 | (0) |
| 1997-1998 |  Unión Santa Fe | 6 | (0) |
| 1998 |  Ankaragücü | 10 | (1) |
| 1998–1999 |  UD Leiria | 7 | (0) |
| 1999–2001 |  Greuther Fürth | 36 | (5) |
| 2001–2002 |  Shandong Luneng | 37 | (7) |
| 2003–2004 |  Al-Nasr Dubai |  ? | (?) |
| 2005–2006 |  Asante Kotoko |  ? | (?) |
| 2006–2008 |  Jomo Cosmos |  ? | (?) |
Maajoukkue
| 1991–1996 |  Ghana | 38 | (8) |
Valmennusura
2009–:  Sekondi Wise Fighters (apuvalmentaja)
 Seurajoukkueuran tilastot kattavat vain kansalliset sarjat, päivitetty 4. toukokuuta 2015.  Maajoukkueuran tilastot päivitetty 4. toukokuuta 2015.
| Mitalit> Maa:  Ghana.Miesten jalkapallo. Olympialaiset  | Mitalit> Maa:  Ghana.Miesten jalkapallo. Olympialaiset  | Mitalit> Maa:  Ghana.Miesten jalkapallo. Olympialaiset  | Maa:  Ghana> Miesten jalkapallo. |
| --- | --- | --- | --- |
|  Pronssia | Barcelona 1992 |  |  |
Nii Odartey Lamptey (s. 10. joulukuuta 1974 Tema) on ghanalainen uransa jo päättänyt jalkapalloilija. Pelipaikaltaan Lamptey oli hyökkäävä keskikenttäpelaaja. Lamptey pelasi myös Ghanan jalkapallomaajoukkueessa. Lamptey on toiminut ghanalaisen Sekondi Wise Starsin apuvalmentajana vuodesta 2009 alkaen.
Ura > Seurajoukkueura

Lamptey siirtyi 15-vuotiaana vuonna 1990 Belgian liigan RSC Anderlechtiin, jossa hän voitti maan mestaruuden kausilla 1990-1991 ja 1992-1993 ja pelasi myös Mestareiden liigan edeltäjässä Euroopan cupissa. Heinäkuussa 1993 Lamptey siirtyi Eredivisie-seura PSV Eindhoveniin, jota hän edusti yhden kauden pelaten 22 ottelua, joissa syntyi kymmenen maalia.
Heinäkuussa 1994 Lamptey siirtyi Englannin valioliigan Aston Villaan, jota hän edusti vain yhden kauden pelaten kymmenen ottelua, ennen kuin hän siirtyi saman sarjan Coventry Cityyn. Coventryäkin Lamptey edusti vain kauden pelaten ainoastaan kuusi ottelua, kunnes hän siirtyi vuoden 1996 heinäkuussa Italian Serie B:n Unione Veneziaan.
Venetsiassa Lamptey viihtyi vain puoli vuotta. Hän siirtyi tammikuussa 1997 Primera División de Argentinan Unión Santa Fehen, jossa hän pelasi yhden vuoden ajan. Tammikuussa 1998 Lamptey siirtyi Turkin Superliigan MKE Ankaragücüün, josta hän siirtyi jo saman vuoden heinäkuussa Portugalin Primeira Ligan UD Leiriaan, jossa Lamptey pelasi yhden kauden aikana seitsemän ottelua.
Heinäkuussa 1999 Lamptey siirtyi Saksan 2. Bundesliigan Greuther Fürthiin, jota hän edusti kahden kauden ajan. Otteluita kertyi 36 ja maalejakin viisi. Heinäkuussa 2001 Lamptey siirtyi Saksasta Kiinaan. Uusi seura oli Kiinan Superliigan Shandong Luneng, jossa otteluita kertyi vuosina 2001-2002 37 ja maaleja seitsemän. Lamptey edusti vuodet 2003-2004 arabiemiirikuntalaista Al Nasria, vuodet 2005-2006 kotimaansa Asante Kotokoa, jossa hän voitti liigamestaruuden kaudella 2005 sekä eteläafrikkalaista Jomo Cosmosta, jossa hän päätti uransa vuonna 2008.
Ura > Maajoukkueura

Lamptey voitti Ghanan alle 17-vuotiaiden kanssa MM-kultaa vuonna 1991, kisoissa, joissa Lamptey itse valittiin kisojen parhaaksi pelaajaksi. Ghanan jalkapallomaajoukkueessa hän pelasi vuosina 1991-1996 38 ottelua tehden kahdeksan maalia. Hän saavutti Ghanan kanssa pronssia vuoden 1992 kesäolympialaisista Barcelonasta pelaten turnauksessa Ghanan kaikissa kuudessa pelissä.
Muuta

Nii Lamptey oli vuoden 1991 nuorten MM-kilpailuiden jälkeen yksi maailman lupaavimmista nuorista pelaajista. Hän oli jo tuota ennen siirtynyt vasta 15-vuotiaana Belgiaan kotimaastaan. Yksi kaikkien aikojen parhaista jalkapalloilijoista, brasilialainen Pelé, jopa kutsui Lampteyta nimellä Uusi Pelé. Lampteyn ura oli kuitenkin rikkonainen ja se sisälsi monta seuraa ilman varsinaista läpimurtoa.
Nälköönlampi

| Nälköönlampi |
| --- | --- |
Valtiot:  Suomi 
Paikkakunta:  Lohja
Koordinaatit:  60°17′59″N, 24°12′10″E
Järvinumero:  23.036.1.004
Mittaustietoja
Rantaviiva:  1,1 km
Pinta-ala:  8,3 ha
Suurin syvyys:  3,9 m
 fiNälköönlampi 
Nälköönlampi on järvi, joka sijaitsee Lohjan Muijalassa. Se on pinta-alaltaan 8,2 ha. Nälköönlampi kuuluu Lehmijärven valuma-alueeseen. Sen suurin syvyys on 3,9 m. Valuma-alueella on asutusta ja ojitettua suota.
Nälköönlammen vedestä on otettu näytteitä tammikuussa 2002, elokuussa 2009 ja heinäkuussa 2012.  Veden ollessa lämpötilan suhteen kerrostunutta (talvisin ja kesäisin) Nälköönlammen syvimpien vesien happipitoisuus heikkenee. Muuten vedenlaatu on tyydyttävä. Viimeisimpien ravinne- ja klorofyllipitoisuuksien perusteella Nälköönlampi on lievästi rehevä.
Nälköönlammella pidetään talvisin avantouintia jolloin myös sauna on käytössä. Avantouinnin järjestää Muijalan Jäänmurtajat ry.
Nälköönlammen ympäri kulkee lenkkipolku, jota pitkin voi ajaa pyöräilläkin. Polun varrelle on rakennettu siltoja, joista pääsee suoalueen purojen yli.
Nokia 5630 XpressMusic

| Nokia 5630 XpressMusic |
| --- | --- |
Julkaistu:  10. helmikuuta 2009
Mitat:  112 mm × 46 mm × 12 mm
Paino:  83 g
Värien lukumäärä:  16,7 miljoonaa
Muisti:  60 MB
Kamera:  Kyllä, 3,2 megapikseliä
Radio:  Kyllä
Musiikkisoitin:  Kyllä
Valmiusaika:  350 h
Puheaika:  6,7 h
Käyttöjärjestelmä:  Symbian OS / S60 3rd Edition, Feature Pack 2
Tiedonsiirto:  Bluetooth 2.0, Wlan 802.11b/g
Liitännät:  Micro-USB 2.0
Infobox OKNimi-testi OK: 
Nokia 5630 XpressMusic on S60-käyttöjärjestelmän puhelin. Puhelin julkaistiin helmikuussa 2009 ja se tuli markkinoille saman vuoden kesäkuussa.
Nokia 5630 XpressMusic -puhelimen ominaisuuksiin kuuluu musiikkisoitin, erilliset musiikki- ja videonäppäimet sekä 4 Gt:n muistikortti. Laite tukee 16 Gt:n muistikortteja ja eri musiikkitiedostomuotoja. Ääniohjatun Say and Play -toiminnon avulla kappaleen toiston voi aloittaa sanomalla ääneen artistin tai kappaleen nimen.
Puhelin sisältää N-Gage-pelipalvelun.
Aiheesta muualla

Käyttöohjeet (Arkistoitu – Internet Archive)
Ojembe Olatuga

| Henkilötiedot |
| --- | --- | --- | --- |
Syntymäaika: 24. tammikuuta 1988 (ikä 36)
Syntymäpaikka: Lagos, Nigeria
Pelipaikka: keskuspuolustaja
Pituus: 182 cm
Lempinimi: Jimbi
Junioriseurat
: Youth Star Sporting Club
Seurat
| Vuodet | Seura | O | (M) |
| 2006–2007 | Atlantis | 8 | (0) |
| 2007 | → SoVo (laina) | 6 | (0) |
| 2008 | HIFK | 23 | (0) |
| 2009–2010 | LoPa | 39 | (1) |
| 2010 | SoVo | 5 | (0) |
| 2011–2012 | PK-35 Vantaa | 24 | (1) |
| 2016 | PK-35 Vantaa | 11 | (0) |
| 2017 | FC Espoo | 7 | (0) |
| Yhteensä | Yhteensä | 123 | (2) |
 Seurajoukkueuran tilastot kattavat vain kansalliset sarjat, päivitetty 4. helmikuuta 2022.
Ojembe Olatuga (s. 24. tammikuuta 1988 Lagos, Nigeria) on uransa lopettanut nigerialainen jalkapalloilija. Pelipaikaltaan hän on keskuspuolustaja. Olatuga edusti Veikkausliigassa PK-35 Vantaata kaudella 2016.
Olatuga pelasi ensimmäisen Veikkausliigan ottelunsa 10. elokuuta 2016, kun hänen edustamansa PK-35 Vantaa pelasi vieraissa 2-2–tasapelin Interin kanssa.
Nokia 5710 XpressAudio

| Nokia 5710 XpressAudio |
| --- | --- |
Valmistaja:  HMD Global
Julkaistu:  2022
Käyttöverkot:  2G, 3G, 4G
Mitat:  138,9 × 57,7 × 16,2 mm
Paino:  129,1 g
Näyttö:  2,4" TFT LCD
Näytön kuvatarkkuus:  240 × 320 px
Suoritin:  Unisoc T107, 1,0 GHz
Muisti:  128 Mt
Keskusmuisti:  48 Mt
Kamera:  0,3 Mpx, LED-salama
Radio:  FM-radio
Käyttöjärjestelmä:  Nokia Series 30+
Akku:  1450 mAh
Liitännät:  microUSB 2.0
Muistikorttipaikka:  tukee enintään 32 Gt:n microSD-kortteja
Infobox OKNimi-testi OK: 
Nokia 5710 XpressAudio on HMD Globalin 12. heinäkuuta 2022 julkistama matkapuhelin. Puhelimen mukana tulee langattomat nappikuulokkeet, joille on lataus- ja säilytyspaikka puhelimen sisällä. Suomessa puhelin tuli myyntiin 99 euron suositushintaan.
Puhelimessa on 2,4 tuuman näyttö. Tallennustilaa on 128 megatavua ja keskusmuistia 48 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin kamera, ja akun kapasiteetti on 1 450 milliampeerituntia. Käyttöjärjestelmänä on Nokia Series 30+.
Aiheesta muualla

Nokia 5710 XpressAudio Nokian sivuilla
Noonanin oireyhtymä

Noonanin oireyhtymä on laaja-alainen oireyhtymä, jonka kansainvälinen esiintyvyys on arviolta 1/1 000–2 500. Oireyhtymälle tyypillisiä ovat muiden muassa sille ominaiset kasvonpiirteet, lyhytkasvuisuus, rintalastan poikkeava muoto, silmien poikkeavuudet ja synnynnäiset sydänviat. Noonan-lasten henkinen kehitys saattaa viivästyä. Useimmat kuitenkin selviytyvät tavallisissa kouluissa; 10–15 % lapsista tarvitsee erityisopetusta.
Oireyhtymä voi periytyä, mutta myös uusi mutaatio on yleinen aiheuttaja.
Oireyhtymän kuvasi 1960-luvulla Jacqueline A. Noonan.
Aiheesta muualla

Väestöliitto: Noonanin oireyhtymä (Arkistoitu – Internet Archive)
The Noonan Syndrome Support Group (englanniksi)
Suomen Noonan-yhdistys ry
O. A. Paappanen

Otto Aleksanteri Paappanen (7. heinäkuuta 1884 Mikkeli – 14. toukokuuta 1927 Viipuri) oli suomalainen kirjaltaja ja päätoimittaja.
Paappanen oli latojanopissa mikkeliläisessä O. B. Blomfeltin kirjapainossa, jonka jälkeen hän työskenteli Helsingissä ja myöhemmin Lappeenrannassa Kansan Äänen kirjapainon faktorina ja taloudenhoitajana. Hän oli myös lehden vastaava toimittaja vuosina 1909 ja 1916–1918. Sisällissodan aikana Paappanen oli myös punaisten nimeämän Lappeenrannan kaupunginvaltuuston jäsen. Sodan päätyttyä Paappanen sai viiden vuoden kuritushuonetuomion valtiopetoksesta. Armahduksensa jälkeen vuonna 1919 Paappanen muutti Viipuriin Kansan Työn faktoriksi ja taloudenhoitajaksi.
Paappanen oli Suomen Kirjatyöntekijäin Liiton jäsen vuodesta 1902 ja toimi Lappeenrannan osaston puheenjohtajana. Lisäksi hän oli Viipurin kaupunginvaltuuston jäsen. Paappanen kuoli sydänkohtaukseen 42-vuotiaana.
Operaatio Bolero

Operaatio Bolero oli toisen maailmansodan aikainen sotilasoperaatio, jonka tarkoituksena oli valmistella Normandian maihinnousua ja tuoda satoja lentokoneita Yhdysvalloista Kanadan, Islannin ja Grönlannin kautta Britanniaan. Hävittäjä- ja pommikoneita lennettiin tätä pohjoista reittiä pitkin, koska koneisiin ei joko mahtunut tarpeeksi polttoainetta Atlantin ylitykseen tai niissä ei ollut valtamerellä suunnistamiseen tarvittavia navigointilaitteita. USA:n armeijan kenraali Henry H. Arnold sai tehtäväkseen johtaa operaatio Boleroa 12. huhtikuuta 1942.
Tavoitteena oli miljoonan yhdysvaltalaisen sotilaan siirtäminen Eurooppaan, Isoon-Britanniaan. Operaatiossa käytettiin seuraavia lentokonetyyppejä:
21 raskasta pommittajalaivuetta (B-17 ja B-24)
8 keskiraskasta pommittajalaivuetta (B-26 ja B-25)
9 kevyttä pommittajaryhmää (A-20)
17 hävittäjäryhmää (P-38, P-39, P-40 ja P-47)
Operaation toteutus

Operaatio käsitti 84 ryhmää ja 194 332 miestä 1. heinäkuuta 1943. Vuoden lopussa se oli laajentunut 137 ryhmää, 74 pommilaivuetta ja 31 hävittäjälentuetta sekä 375 000 miestä käsittäväksi sotatoimeksi. Operaatio Boleron suunnittelua rajoitti maihinnousu Pohjois-Afrikkaan. Itse Normandian maihinnousu (koodinimi Overlord) toteutettiin vuotta myöhemmin.
Opintoverkko

Opintoverkko voi tarkoittaa ainakin seuraavia asioita:
Opintoverkko (yritys)
Opintoverkko (oppimisalusta)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Opintoverkko”, voi hakea sivunnimihaulla, laajalla sivunnimihaulla tai tekstihaulla.
Opintoviikko

Opintoviikko (lyhenne ov) on Suomessa opintojen laajuuden mitta opiskelijan kannalta. Opintoviikolla tarkoitetaan opiskelijan arvioitua keskimääräistä 40 tunnin työpanosta opintotavoitteiden saavuttamiseksi.
Opintoviikko oli Suomessa käytössä korkeakoulututkintojen laajuuden mittana vuoteen 2005 asti, jonka jälkeen sen käytöstä luovuttiin korkea-asteella vuosina 2005–2010 osana Euroopan unionin korkeakoulupolitiikan yhtenäistämistä eli Bolognan prosessia. Opintoviikon korvasi opintopiste. 60 opintopistettä vastaa yhden vuoden täysipainoista opiskelua tai 1600 tuntia, eli periaatteessa yksi opintoviikko vastaa 1,5 opintopistettä. Käytännössä kertoimina on käytetty lukuja 1,5:n ja 2:n välillä silloin, kun eri mitoituksella olevia opintoja on yhdistetty samaan tutkintoon.
Ammatillisella asteella opintoviikot vaihtuivat osaamispisteiksi 1. elokuuta 2015.
Nokia N90

| Nokia N90 |
| --- | --- |
 N90 kuvausasennossa.
Julkaistu:  27.4.2005 
Käyttöverkot:  GSM 900/1800/1900 ja WCDMA 2100 
Mitat:  112 × 51 × 24 mm 
Paino:  173 g 
Näyttö:  2,1 tuumainen TFT 
Näytön kuvatarkkuus:  352 × 416 pikseliä, kansinäyttö 128 x 128 pikseliä 
Värien lukumäärä:  262 144, kansinäyttö 65 tuhatta 
Suoritin:  ARM926EJ-S (220 MHz)  
Muisti:  dynaamista muistia 30 Mt, RS-MMC-muistikorttipaikka 
Kamera:  2 megapikseliä (1 600 × 1 200), Carl Zeiss -optiikka 
Radio:  ei 
Musiikkisoitin:  kyllä
Valmiusaika:  jopa 290 h 
Puheaika:  jopa 3 h 
Käyttöjärjestelmä:  Symbian OS v8.1a, S60 2nd edition FP 3 
Tiedonsiirto:  CSD, GPRS, EGPRS, HSCSD, W-CDMA 
Liitännät:  Bluetooth, USB 
Infobox OKNimi-testi OK: 
Nokia N90 on Nokian valmistama älypuhelin, jossa on kaksi näyttöä ja  Carl Zeiss-optiikalla varustettu kahden megapikselin kamera. Kamerassa on autofocus, 20× digitaalinen zoomi, salama ja mahdollisuus kuvata korkealaatuista videokuvaa (352 × 288 MPEG-4 video). Puhelimen näyttö kääntyy 270 astetta, jotta sitä voitaisiin käyttää kuten videokameraa.
Aiheesta muualla

Kuvia tai muita tiedostoja aiheesta Nokia N90 Wikimedia Commonsissa
Käyttöohjeet (Arkistoitu – Internet Archive)
Nokia N90 – Tuki
North American F-86 Sabre

| North American F-86 Sabre |
| --- | --- |
 North American F-86F Sabre
Tyyppi:  hävittäjä, hävittäjäpommittaja
Alkuperämaa:   Yhdysvallat
Valmistaja:  North American Aviation Canadair Mitsubishi Fiat CAC (Australia)
Suunnittelija:  Edgar O. Schmued
Miehistö:  1
Ensilento:  1947
Esitelty:  1950
Valmistusmäärä:  9 860 
Valmistusvuodet:  1949–1956
F-86F Sabre
North American Aviation F-86 Sabre eli Sabrejet oli Yhdysvaltain ilmavoimien ensimmäinen nuolisiivillä varustettu suihkuhävittäjä, joka teki ensilentonsa 1. lokakuuta 1947. Ensimmäinen sarjatuotantomalli lensi 20. toukokuuta 1949 ja samana vuonna 15. syyskuuta F-86A teki uuden nopeusennätyksen, 670,9 mph.
F-86 suunniteltiin alun perin päivähävittäjäksi suurille korkeuksille (lakikorkeus 16 640 m), mutta myöhemmät mallit saivat joka sään toimintakyvyn (F-86D) ja F-86H:sta tuli hävittäjäpommittaja. Konetyypin nousunopeus oli 41 metriä sekunnissa.
Päivähävittäjänä Sabre taisteli Koreassa kolmena mallina, A, E ja F. Sodan aikana Sabret pudottivat Neuvostoliiton MiG-15 koneita noin suhteessa 2:1. Sodan päättyessä laskettiin voittosuhteen olleen jopa 10:1. 76 taistelutoimissa menetettyä Sabrea vastasi jopa 792 menetettyä MiG-15:ttä. Sodan aikaiset kokonaistappiot, mukaan lukien lento-onnettomuudet olivat 103 menetettyä tämän tyypin sotilaskonetta.
Yli 5 500 päivähävittäjä-Sabrea rakennettiin Yhdysvalloille ja Kanadalle. Konetta käyttivät myös yli 20 muun maan ilmavoimat, mukaan lukien Norja, Länsi-Saksa, Italia, Japani, Espanja, Britannia ja Australia.
F-86D Dog Sabre

F-86D (prototyyppinä YF-95A) teki ensilentonsa 22. joulukuuta 1949. D, K ja L -mallit kehitettiin joka sään torjuntahävittäjäksi. F-86D:tä eli "Dog Sabrea" (D-Sabre) käytettiin 1950-luvulla Yhdysvaltojen ja merentakaisten liittolaisten ilmavoimissa. 2 506 F-86D:tä rakennettiin (mukaan lukien kaksi YF-86D-prototyyppiä). F-86K-konetta rakennettiin Yhdysvalloissa 120 ja lisää lisenssillä ja F-86L-mallia 800.
F-86D oli ensimmäinen Yhdysvaltain ilmavoimien lentokone, jossa oli ainoastaan rakettiaseistus (24 × 2,75" "Mighty Mouse" FFAR-raketteja) ja se oli ensimmäinen joka sään hävittäjä, jossa oli vain yksi lentäjä käyttämässä tutkaa ja tulenjohtojärjestelmää ja lentämässä konetta. Se teki myös kaksi perättäistä nopeusennätystä: 698,505 mph 19. marraskuuta 1952 ja 715,697 mph 16. heinäkuuta 1953.